Neuvoston direktiivi 80/1268/ETY, annettu 16 päivänä joulukuuta 1980, moottoriajoneuvojen polttoaineen kulutusta koskevan jäsenvaltioiden lainsäädännön lähentämisestä



Virallinen lehti nro L 375 , 31/12/1980 s. 0036 - 0045

Suomenk. erityispainos Alue 13 Nide 11 s. 0050

Kreikank. erityispainos: Luku 13 Nide 10 s. 0107

Ruotsink. erityispainos Alue 13 Nide 11 s. 0050

Espanjank. erityispainos: Luku 13 Nide 11 s. 0124

Portugalink. erityispainos: Luku 13 Nide 11 s. 0124



NEUVOSTON DIREKTIIVI, annettu 16 päivänä joulukuuta 1980, moottoriajoneuvojen polttoaineen kulutusta koskevan jäsenvaltioiden lainsäädännön lähentämisestä (80/1268/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että tekniset vaatimukset, jotka moottoriajoneuvojen on tietyn kansallisen lainsäädännön mukaan täytettävä, liittyvät muun muassa polttoaineen kulutuksen mittausmenetelmään, jota on käytettävä kunkin ajoneuvotyypin polttoaineen kulutuksen ilmoittamiseen, nämä vaatimukset eroavat jäsenvaltioittain; tämä johtaa kaupan teknisiin esteisiin, jotka kaikkien jäsenmaiden on poistettava antamalla samat vaatimukset joko voimassa olevien määräystensä lisäksi tai niiden sijasta, erityisesti, jotta moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY(4), sellaisena kuin se on muutettuna direktiivillä 80/1267/ETY(5), ETY-tyyppihyväksyntämenettely voidaan ottaa käyttöön kaikkien moottoriajoneuvojen osalta, on erittäin tärkeää vahvistaa menetelmä moottoriajoneuvojen polttoaineen kulutuksen mittaamiseksi yhteisön vaatimuksiin liitettäväksi, yhteisön menetelmä polttoaineen kulutuksen mittaamiseksi on myös tarpeen erityisesti sen varmistamiseksi, että asiakkaat ja käyttäjät saavat objektiivista ja täsmällistä tietoa, ja tämän direktiivin vaatimuksia sovelletaan ainoastaan kansainvälisen moottoriajoneuvoluokituksen M1-luokan moottoriajoneuvoihin, kuten direktiivissä 70/156/ETY vahvistetaan; muihin luokkiin kuuluvien moottoriajoneuvojen polttoaineen kulutuksen mittausmenetelmä vahvistetaan heti, kun tietyt tekniset ongelmat on voitu ratkaista, ON ANTANUT TÄMÄN DIREKTIIVIN: 1 artikla Tässä direktiivissä "ajoneuvolla" tarkoitetaan kaikkia tieliikenteeseen tarkoitettuja korilla varustettuja tai ilman sitä olevia, vähintään nelipyöräisiä moottoriajoneuvoja, joiden suurin rakenteellinen nopeus on yli 25 km/h, lukuun ottamatta kiskoilla kulkevia ajoneuvoja ja maataloustraktoreita ja -koneita. 2 artikla Jäsenvaltio ei saa evätä ajoneuvolta ETY-tyyppihyväksyntää tai kansallista tyyppihyväksyntää, tai kieltää ajoneuvon myyntiä, rekisteröintiä, liikkeelle laskemista tai käyttöä polttoaineen kulutukseen liittyvistä syistä, jos kulutuslukemat on määrätty liitteiden I ja II mukaisesti ja ne on ilmoitettu ajoneuvon omistajalle kirjallisesti kaupanteon yhteydessä sellaisella tavalla ja sellaisessa muodossa, josta kaikki jäsenvaltiot ovat päättäneet. 3 artikla Tarvittavat muutokset liitteiden mukauttamiseksi tekniikan kehitykseen annetaan direktiivin 70/156/ETY 13 artiklassa säädettyä menettelyä noudattaen. 4 artikla 1. Jäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa tämän direktiivin tiedoksi antamisesta. Niiden on ilmoitettava tästä komissiolle viipymättä. 2. Jäsenvaltioiden on huolehdittava siitä, että niiden antamat tässä direktiivissä tarkoitettuja kysymyksiä koskevat keskeiset kansalliset säännökset toimitetaan kirjallisina komissiolle. 5 artikla Tämä direktiivi on osoitettu kaikille jäsenvaltioille. Tehty Brysselissä 16 päivänä joulukuuta 1980. Neuvoston puolesta Puheenjohtaja Colette FLESCH (1) EYVL N:o C 104, 28.4.1980, s. 1 (2) EYVL N:o C 265, 13.10.1980, s. 76 (3) EYVL N:o C 182, 21.7. 1980, s. 3 (4) EYVL N:o L 42, 23.2.1970, s. 1 (5) EYVL N:o L 375, 31.12.1980, s. 34 LIITE I POLTTOAINEEN KULUTUKSEN MÄÄRITTÄMINEN 1. ETY-TYYPPIHYVÄKSYNTÄ 1.1 ETY-tyyppihyväksynnän hakeminen 1.1.1 ETY-tyyppihyväksynnän hakemisesta ajoneuvolle sen moottorin polttoaineen kulutuksen osalta huolehtii ajoneuvon valmistaja tai tämän edustaja. 1.1.2 Hakemuksen liitteenä on oltava kolme jäljennöstä jäljempänä tarkoitetusta asiakirjasta ja lisäksi: 1.1.2.1 tietojenantolomake asianmukaisesti täytettynä; 1.1.2.2 liitteessä II esitetyn asiakirjan laatimiseksi tarvittavat tiedot; 1.1.3 Jos tyyppihyväksyntätestistä vastaava tekninen tutkimuslaitos suorittaa testit itse, sille on toimitettava hyväksyttävää ajoneuvotyyppiä vastaava ajoneuvo. 1.2 Asiakirjat Kun 1.1 kohdassa tarkoitettu hakemus hyväksytään, toimivaltaisen viranomaisen on laadittava asiakirja, jonka malli esitetään liitteessä II. Tämän asiakirjan laatimisessa jäsenvaltion toimivaltainen, ETY-tyyppihyväksyntätestejä suorittava viranomainen voi käyttää selostetta, jonka on laatinut hyväksytty tai tunnustettu laboratorio tämän direktiivin säännösten mukaisesti. 2. SOVELTAMISALA Tätä menetelmää sovelletaan polttomoottorilla varustettuihin M1-luokan ajoneuvoihin. 3. YLEISET VAATIMUKSET 3.1 Polttoaineen kulutus määritellään seuraavien testien mukaisesti: 3.1.1 moottoriajoneuvojen ottomoottoreiden ilman pilaantumista aiheuttavien kaasupäästöjen vähentämistä koskevan jäsenvaltioiden lainsäädännön lähentämisestä 20 päivänä maaliskuuta 1970 annetun neuvoston direktiivin 70/220/ETY(1), sellaisena kuin se on viimeksi muutettuna direktiivillä 78/665/ETY(2), liitteessä III esitetty kaupunkiajoa jäljittelevä sykli (ks. 5 kohta); 3.1.2 vakionopeustesti nopeudella 90 km/h (ks. 6 kohta): 3.1.3 vakionopeustesti nopeudella 120 km/h (ks. 6 kohta). Tätä testiä ei tehdä jos ajoneuvon suurin rakenteellinen nopeus on pienempi kuin 130 km/h. 3.2 Testien tulokset on ilmoitettava litroissa 100 kilometriä kohti pyöristettynä lähimpään kymmenykseen. 3.3 Etäisyydet on mitattava 0,5 ‰:n tarkkuudella ja ajat 0,2 s:n tarkkuudella. 3.4 TestauspolttoaineKäytetyn polttoaineen on oltava joko direktiivin 70/220/ETY liitteessä VI määritettyä vertailupolttoainetta tai soveltuvin osin ajoneuvojen dieselmoottoreiden päästöjen vähentämiseksi toteutettavia toimenpiteitä koskevan jäsenvaltioiden lainsäädännön lähentämisestä 2 päivänä elokuuta 1972 annetun neuvoston direktiivin 72/306/ETY(3) liitteen V mukaista. 4. TESTAUSOLOSUHTEET 4.1 Ajoneuvon yleinen kunto 4.1.1 Ajoneuvon on oltava puhdas ja ikkunoiden ja tuuletusaukkojen on oltava kiinni ja ainoastaan ajoneuvon käytölle testauksen aikana välttämättömät laitteet saavat olla toiminnassa. Jos kaasuttimen sisäänmenossa on käsin säädettävä laite ilman lämmittämiseksi, sen on oltava asennossa "kesä". Yleisesti lisävarusteet, jotka tarvitaan ajoneuvon tavanomaiseen ajoon, on oltava käytössä. 4.1.2 Jos jäähdyttimen tuuletin on lämmöllä säädetty, sen on toimittava siten kuin se tavallisesti ajoneuvossa toimisi. Matkustamon lämmityslaitteisto ei saa olla käytössä, eikä myöskään ilmastointi, vaikkakin sen kompressorin on toimittava tavanomaisesti. 4.1.3 Jos ajoneuvoon on asennettu paineensiirtolaite, on sen oltava toiminnassa kuten se olisi tavanomaisessa testinopeudessa. 4.1.4 Ajoneuvo on oltava sisäänajettu ja sillä on oltava ajettu vähintään 3000 km ennen testausta. 4.2 Voiteluaineet Kaikkien voiteluaineiden on oltava ajoneuvon valmistajan suosittelemia ja ne on ilmoitettava tes- tausselosteessa. 4.3 Renkaat Renkaiden on oltava jotain sellaista tyyppiä, jonka ajoneuvon valmistaja on määritellyt alkuperäisvarusteeksi ja niiden on oltava täytetty paineeseen, jota suositellaan testikuormalle ja -nopeuksille (kun välttämätöntä, säädetty testialustatoiminnalle testiolosuhteissa). Testausselosteessa on mainittava käytetyt paineet. 4.4 Polttoaineen kulutuksen mittaaminen 4.4.1 Polttoaine on syötettävä moottoriin sellaisen laitteen läpi, joka kykenee mittaamaan kulutetun määrän ± 2 %:n tarkkuudella; tämä laite ei saa häiritä tavanomaista syöttöä. Jos mitataan tilavuutta, on polttoaineen lämpötila mitattava tilavuuden mittauskohdassa. 4.4.2 Venttiililaitteiston on sallittava nopea siirto yleisestä polttoaineen syöttölaitteistosta mittalaitteistoon. Tämä siirto ei saa kestää kauempaa kuin 0,2 s. 4.5 Vertailuolosuhteet Paine: H° = 1 000 mbaaria Lämpötila: T° = 293 K (20 °C) 4.5.1 Ilmantiheys 4.5.1.1 Ilmantiheys ajoneuvon testauksen aikana, laskettuna jäljempänä 4.5.1.2 kohdan mukaisesti, ei saa poiketa enempää kuin 7,5 % vertailuolosuhteiden ilmantiheydestä. 4.5.1.2 Ilmantiheys lasketaan käyttäen kaavaa: dT = d0 7 >NUM>HT >DEN>H0 7 >NUM>T0 >DEN>TT , missä dT = ilmantiheys testiolosuhteissa: d° = ilmantiheys vertailuolosuhteissa: HT = paine testauksen aikana TT = Absoluuttinen lämpötila testauksen aikana (K). 5. POLTTOAINEENKULUTUKSEN MITTAUS KAUPUNKIAJOSYKLIN AIKANA 5.1 Testaussykli on sellainen, joka määritetään direktiivin 70/220/ETY liitteessä III. 5.1.1. Dieselmoottorilla varustettujen ajoneuvojen osalta kuorman säätö määritellään vastaavalle bensiinikäyttöiselle mallille tai vaihtoehtoisella, vastaavaksi havaitulla menetelmällä. 5.1.2 Ajoneuvon vertailumassa Ajoneuvon massa on vertailumassa, sellaisena kuin se määritellään direktiivin 70/220/ETY liitteessä I olevassa 1.2 kohdassa. 5.2 Dynamometri asetetaan hitausluokkaan, kuten direktiivin 70/220/ETY liitteessä III olevassa 4.2 kohdassa edellytetään. 5.3 Kulutuksen mittaus 5.3.1 Kulutus mitataan kahden peräkkäisen syklin välisen polttoaineen määrän kulutuksen perusteella. 5.3.2 Ennen kuin mittauksia tehdään, on moottorin oltava lämmitetty viiden täyden testisyklin avulla. Mittaukset saadaan tehdä myös välittömästi direktiivissä 70/220/ETY esitettyjen tyyppi I:n ja tyyppi II:n testien jälkeen. Lämpötila pidetään moottorille tavanomaisten toimintalämpötilojen rajoissa, tarvittaessa lisäjäähdyttimen avulla. 5.3.3 Polttoaineen kulutuksen mittaamisen helpottamiseksi saadaan kahden peräkkäisen syklin välissä oleva joutokäyntijakso pidentää enintään 60 sekunnilla. 5.4 Polttoaineen kulutuksen laskeminen 5.4.1 Jos polttoaineen kulutus mitataan painovoimaan perustuen, ilmaistaan kulutus (l/100 km:nä) muuttamalla mittaustulos M (kulutettu polttoaine kilogrammoina) käyttäen seuraavaa kaavaa: C = >NUM>M >DEN>D 7 Sg 100 (l/100 km) missä: Sg = polttoaineen tiheys vertailuolosuhteissa (kg/dm³); D = testin aikana ajettu matka (km). 5.4.2 Jos polttoaineen kulutus mitataan tilavuuteen perustuen, ilmaistaan kulutus litroina/100 kilometrillä käyttäen seuraavaa kaavaa: C = >NUM>V [1 + Æ (T0 - TF)] >DEN>D 7 100 (l/100 km) missä: V = kulutetun polttoaineen tilavuus litroina; Æ = polttoaineen tilavuudenlaajentumiskerroin. Sekä dieselille, että bensiinille tämä kerroin on 0,001/°C; T° = vertailulämpötila /°C; TF = Polttoaineen lämpötila/°C mitattuna tilavuuden mittauspisteessä. 5.5 Tulosten ilmoittaminen 5.5.1 Kaupunkiajon vakiokulutus on edellä esitetyn menettelyn mukaisen kolmen peräkkäisen mittauksen aritmeettinen keskiarvo. 5.5.2 Jos äärimmäiset mittaukset eroavat enemmän kuin 5 % keskiarvosta, lisätestejä on tehtävä tämän menettelyn mukaisesti kunnes vähintään 5 % tarkkuusaste on saavutettu.5.5.3 Mittaustarkkuus lasketaan käyttäen kaavaa: Tarkkuus: = >VIITTAUS KAAVIOON> missä: C saadaan 5.4 kohdan kaavasta: >VIITTAUS KAAVIOON> on C:n n arvon aritmeettinen keskiarvo; n tehtyjen mittausten lukumäärä; >VIITTAUS KAAVIOON> k esitetään seuraavassa taulukossa: >TAULUKON PAIKKA> 5.5.4 Jos vähintään 5 %:n tarkkuutta ei ole saavutettu kymmenen mittauksen jälkeen, määritellään kulutus käyttäen toista samantyyppistä ajoneuvoa. 6. POLTTOAINEEN KULUTUKSEN MITTAUS VAKIONOPEUDELLA 6.1 Nämä testit saadaan tehdä joka dynamometrillä tai tiellä. 6.1.1 Ajoneuvon massa 6.1.1.1 Ajoneuvon massa on massa käyttökunnossa, kuten kohdassa 6.1.1.2 määritetään, lisättynä 180 kg:lla, tai lisättynä puolella täydestä kuormasta, jos tämä kuorma on enemmän kuin 180 kg, mukaanlukien mittalaitteet ja ajoneuvossa olijat. Ajoneuvon jousituksen korkeus on korkeus joka saadaan kun kuorman painovoiman keskipiste on keskellä suoraa linjaa, joka yhdistää ulommaisten etuistuinten R-pisteet. 6.1.1.2 Tässä direktiivissä "ajoneuvon massalla käyttökunnossa" tarkoitetaan sen kuormaamatonta kokonaismassaa kaikki tankit täynnä, lukuun ottamatta polttonestesäiliötä, joka täytetään 90 %:sti valmistajan määrittämästä tilavuudesta, työkalut ja vararengas ovat mukana. 6.2 Vaihteisto Jos ajoneuvo on varustettu käsivalintaisella vaihteistolla, käytetään kaikilla testinopeuksilla valmistajan suosittelemaa suurinta välityssuhdetta. 6.3 Testausmenettely 6.3.1 Tietesti 6.3.1.1 Sääolosuhteet 6.3.1.1.1 Suhteellisen kosteuden on oltava pienempi kuin 95 %; tien on oltava kuiva; tien pinnassa saa kuitenkin olla kosteusjälkiä, jos missään paikassa ei ole huomattavaa vesikalvoa. 6.3.1.1.2 Keskimääräisen tuulen nopeuden on oltava alle 3 m/s ja puuskien alle 8 m/s. 6.3.1.2 Ennen mittauksien tekemistä, ajoneuvon on kuljettava valittua piiriä riittävä matka nopeudella, joka on lähellä testinopeutta, jotta käyntilämpötila saavutetaan; missään tapauksessa tämä matka ei saa olla vähemmän kuin 10 km. 6.3.1.3 Testiajo Testimatkan on oltava sellainen, että vakaa nopeus voidaan säilyttää ja sen on oltava pituudeltaan vähintään 2 km. Sen on muodostettava suljettu piiri ja pinnan on oltava hyväkuntoinen. Suoraa tietä voidaan käyttää, jos 2 km pituinen matka tehdään kumpaankin suuntaan. Kaltevuus ei saa olla enemmän kuin 2 % minkään kahden pisteen välillä. 6.3.1.4 Jokaisen testiajon aikana, nopeus on pidettävä vakaana ± 2 km/h rajoissa. Minkään testin keskinopeus ei saa poiketa vertailunopeudesta enempää kuin 2 km/h. 6.3.1.5 Jokaisen vertailunopeuden kulutuksen määrittämiseksi (ks. kuvio alapuolella), tehdään neljä testiä; kaksi keskinopeudella, joka on pienempi kuin vertailunopeus ja kaksi keskinopeudella, joka ylittää vertailunopeuden. 6.3.1.6 Polttoaineen kulutus jokaiselle testiajolle lasketaan kaavasta 5.4 kohdassa. 6.3.1.7 Ero kahden pienemmän lasketun arvon välillä ei saa olla enemmän kuin 5 % niiden keskiarvosta. Samaa ehtoa sovelletaan myös kahteen korkeampaan laskettuun arvoon. Polttoaineen kulutus vastaavalla vertailunopeudella lasketaan lineaarisella interpoloinnilla, kuten jäljempänä olevassa kuviossa esitetään. 6.3.1.7.1 Jos kohdan 6.3.1.7 ehtoja ei pystytä täyttämään kummankaan laskettujen arvojen parin osalta, neljä testiajoa on uusittava. Jos kymmenen yrityksen jälkeen vaadittua tarkkuutta ei saavuteta, on valittava toinen ajoneuvo, jolle tehdään kaikki tässä menettelyssä eritellyt testit.Esimerkki: Laskeminen 90 km/h keskinopeudelle. >VIITTAUS KAAVIOON> Neljä ristiä vastaavat laskettuja arvoja jokaiselle testiajolle. C° on arvo, joka lasketaan kulutukselle vertailunopeudella V° koko testimatkalle. 6.3.2 Dynamometritesti 6.3.2.1 Dynamometrin asettaminen Dynamometri on asetettava kuten direktiivin 70/220/ETY liitteessä III olevassa 4.1 kohdassa esitetään seuraavin muutoksin: - dynamometri on asetettava vastaavaan testinopeuteen: - ajoneuvon kunto testiajojen aikana on oltava kuten 4.1-4.3 kohdassa eritellään ja sääolosuhteet tietestin aikana on oltava kuten 6.3.1.1 kohdassa eritellään, jotta voidaan määritellä imusarjan alipaineen asetus. Dieselkäyttöisten ajoneuvojen tapauksessa dynamometri on asetettava, kuten kohdassa 5.1.1 eritellään. 6.3.2.2 Jäähdytys Lisäilmanjäähdytyslaitteistoa saadaan käyttää käyttöolosuhteiden ylläpitämiseksi ja voiteluaineiden ja jäähdytysnesteen lämpötilojen pitämiseksi tavallisesti samalla nopeudella tiellä saavutettavien arvojen rajoissa. 6.3.2.3 Ennen kuin mitään mittauksia tehdään, ajoneuvon on katettava nopeudella, joka on lähellä testinopeutta, riittävä matka dynamometrillä jotta ajolämpötilat saavutetaan; tämä matka ei missään tapauksessa saa olla vähemmän kuin 10 km. 6.3.2.4 Testimatka ei saa olla vähempää kuin 2 km, joka mitataan dynamomerin kierroslaskurista. 6.4 Testausselosteessa on mainittava käytetyn dynamometrin tyyppi. 6.5 Tulosten ilmoittaminen Mitä tahansa menetelmää käytettiin, ilmoitetaan tulokset litroina/100 km 4.5 kohdassa esitetyissä vertailuolosuhteissa. >VIITTAUS KAAVIOON> >VIITTAUS KAAVIOON> >VIITTAUS KAAVIOON> (1) EYVL N:o L 76, 6.4.1970, s. 1 (2) EYVL N:o L 223, 14.8.1978, s. 48 (3) EYVL N:o L 190, 20.8.1972, s. 1 LIITE II >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON>